stanford-oval/wikipedia huggingface dataset:
Christinna Pedersen
Ammattilaisura > Ensimmäiset olympialaiset

Vuonna 2012 Pedersen osallistui ensimmäistä kertaa olympialaisiin Lontoon olympialaisissa. Hän kilpaili nelinpelissä ja sekanelinpelissä. Naisten nelinpeliin hän osallistui Kamilla Rytter Juhlin kanssa. He voittivat alkulohkossaan hongkongilaiset Poon Lok Yanin ja Tse Ying Suetin ja kiinalaiset Tian Qingin ja Zhao Yunlein mutta hävisivät japanilaisille Miyuki Maedalle ja Satoko Suetsunalle. Puolivälierissä he kohtasivat japanilaisparin Mizuki Fujii-Reika Kakiiwan, jotka voittivat tanskalaiset suoraan kahdessa erässä. Sekanelinpeliin hän osallistui Joachim Fischer Nielsenin parina. He voittivat kaikki kolme alkulohkonsa ottelua. Puolivälierissä he voittivat thaimaalaisparin Sudket Prapakamol-Saralee Thungthongkamin, mutta välierissä kiinalaiset Zhang Nan ja Zhao Yunlei olivat parempia erin 2–1. Pronssiottelussa Pedersen ja Fischer Nielsen voittivat indonesialaisparin Tontowi Ahmad-Liliyana Natsirin 2–1.
Vuonna 2012 Pedersenin ensimmäinen turnausvoitto tuli Malesian avoimesta turnauksesta, jonka nelinpelin hän voitti Rytter Juhlin kanssa. Hän voitti saman parin kanssa myös Euroopan-mestaruuden. Kauden Superseriesin lopettavassa turnauksessa Pedersen voitti sekanelinpelin Fischer Nielsenin kanssa ja oli toinen Rytter Juhlin kanssa naisten nelinpelissä. Hän voitti myös Kööpenhaminan Masters-turnauksen joulukuussa Fischer Nielsenin kanssa. Vuoden 2013 ensimmäinen turnausvoitto tuli Malesian avoimessa turnauksessa tammikuussa, kun Pedersen voitti Fischer Nielsenin kanssa sekanelinpelin. Seuraava turnausvoitto tuli Sveitsin avoimesta turnauksesta saman parin kanssa. Rytter Juhlin kanssa Pedersen voitti lokakuussa Lontoon Grand Prix -kilpailun. Superseriesin lopputurnauksessa Pedersen voitti sekä naisten nelinpelin että sekanelinpelin. Vuonna 2014 Pedersen ja Fischer Nielsen voittivat Intian avoimen turnauksen huhtikuussa. Saman vuoden EM-kilpailuissa Pedersen voitti uransa ensimmäiset EM-kullat, kun hän voitti Fischer Nielsenin kanssa sekanelinpelin ja Rytter Juhlin kanssa naisten nelinpelin Euroopan-mestaruudet. Hän oli jälleen voitokas Indonesian avoimessa turnauksessa, mikä jäi kalenterivuoden 2014 viimeiseksi turnausvoitoksi. Vuoden 2015 Pedersen aloitti voitokkaasti, kun hän voitti Malesian Masters-turnauksen nelinpelin ja sekanelinpelin. Hän voitti myös Rytter Juhlin kanssa Saksan avoimen turnauksen. MM-kilpailuissa 2015 hän oli toinen Rytter Juhlin kanssa. Ensimmäisen sekanelinpeliturnausvoiton Pedersen saavutti Fischer Nielsenin kanssa Japanin avoimessa turnauksessa.
Ammattilaisura > Toiset olympialaiset

Pedersen osallistui Rio de Janeiron olympialaisissa nelinpeliin ja sekanelinpeliin. Naisten nelinpeliin hän osallistui Kamilla Rytter Juhlin kanssa. He voittivat alkulohkossaan eteläkorealaiset Jung Kyung-eunin ja Shin Seung-chanin sekä yhdysvaltalaiset Eva Leen ja Paula Lynn Obañanan, mutta hävisivät kiinalaisparille Luo Ying-Luo Yu. He kuitenkin etenivät pudotuspeleihin, joiden puolivälierissä he voittivat eteläkorealaisparin Chang Ye-na–Lee So-heen. Välierissä Pedersen ja Rytter Juhl voittivat kiinalaiset Tang Yuantingin ja Yu Yangin. Loppuottelussa japanilaispari Misaki Matsutomo-Ayaka Takahashi oli parempi erin 2–1. Sekanelinpeliin hän osallistui Joachim Fischer Nielsenin parina. He voittivat alkulohkossaan vain yhden ottelun häviten kaksi eivätkä edenneet pudotuspeleihin.
Vuoden 2016 EM-kilpailuissa Pedersen saavutti kaksi kultaa Rytter Juhlin ja Fischer Nielsenin parina. Japanin avoimessa turnauksessa syyskuussa Pedersen oli jälleen voitokas Rytter Juhlin kanssa. Lokakuussa Fischer Nielsenin kanssa Pedersen voitti Tanskan avoimen turnauksen sekanelinpelin. Hongkongin avoimessa turnauksessa Pedersen saavutti voiton Rytter Juhlin kanssa. Vuoden 2017 Pedersen aloitti voitokkaasti voittamalla naisten nelinpelin Syed Modin Grand Prix -turnauksessa. Hän voitti myös Rytter Juhlin kanssa Singaporen avoimen turnauksen. Hän saavutti samaisen parin kanssa EM-kultaa naisten nelinpelissä ja EM-hopeaa Fischer Nielsenin kanssa. Vuonna 2018 Pedersen voitti Rytter Juhlin kanssa Malesian Masters-turnauksen. Pedersen voitti Intian avoimen turnauksen sekanelinpelin Mathias Christiansenin kanssa. Hän saavutti toisen naisten nelinpelin voiton Englannin avoimesta turnauksesta.
Maaliskuussa 2019 Pedersen ilmoitti lopettavansa kansainvälisen uransa.
Ciudad Real Madrid

Ciudad Real Madrid (suom. Real Madrid -kaupunki) on jalkapallosta tunnetun espanjalaisen urheiluseuran Real Madridin harjoituskeskus. Se sijaitsee Valdebebasin puistossa Espanjan pääkaupungin Madridin koillisosassa lähellä IFEMA-messukeskusta ja Barajasin lentoasemaa. Keskuksen peruskivi muurattiin 12. toukokuuta 2004 ja virallisia avajaisia vietettiin 30. syyskuuta 2005 seuran puheenjohtajan Florentino Pérezin, Madridin kaupunginjohtajan Alberto Ruiz-Gallardónin ja Madridin itsehallintoalueen puheenjohtajan Esperanza Aguirren johdolla. Alueen suunnittelusta vastasi yhdysvaltalainen EDSA.
Alue

Alue on kooltaan 1,2 neliökilometriä, josta urheilukäyttöön on varattu noin 360 000 neliömetriä. Ensimmäisen rakennusvaiheen kokonaiskustannukset olivat noin 90 miljoonaa euroa.
Alue on jaettu kolmeen osaan: urheilu- (esp. área deportiva), palvelu- (esp. área de servicios) ja huvialueeseen (esp. área de ocio y entretenimiento). Jo valmistuneeseen urheilualueeseen kuuluu 10 jalkapallokenttää, muut harjoitus- ja kuntoutustilat sekä kahvila ja lehdistökeskus, jossa toimii myös seuran televisiokanavan Real Madrid TV:n studio.
Palvelualueelle on tarkoitus rakentaa asuintalo seuran pelaajille, urheilulääketietellinen klinikka sekä hotelli- ja kongressikeskus myös ulkopuolisten käyttöön. Huvialueelle puolestaan rakennetaan koripallostadion Real Madridin koripallojaosta varten, kauppakeskus, amfiteatteri kulttuuritapahtumia varten sekä jalkapalloaiheinen teemapuisto.
Estadio Alfredo Di Stéfano

Yksi Ciudad Real Madridin jalkapallokentistä on 6 000 -paikkainen, Real Madridissa 1950- ja 1960-luvuilla pelanneen Alfredo Di Stéfanon mukaan nimetty Estadio Alfredo Di Stéfano, jolla Real Madridin reservijoukkue Castilla pelaa kotiottelunsa. Stadion avattiin virallisesti 9. toukokuuta 2006 ystävyysottelulla, jossa kohtasivat Real Madrid ja ranskalainen Stade Reims muistellaakseen samaisten seurojen välillä 50 vuotta aiemmin pelattua Euroopan cupin ensimmäistä loppuottelua. Real Madrid voitti avajaisottelun maalein 6–1 ja stadionin ensimmäisenä maalintekijänä sai kunnian olla puolustaja Sergio Ramos. Stadionin kapasiteetti on tulevaisuudessa mahdollista nostaa 25 000:een lisäkatsomoiden avulla.
Vanha Ciudad Deportiva

Real Madridin vanha harjoituskeskus Ciudad Deportiva (suom. Urheilukaupunki) sijaitsi Madridin keskustassa Paseo de la Castellanan varrella. Keskus poistui käytöstä vuonna 2003.
Ciudad Deportiva valmistui puheenjohtaja Santiago Bernabéun alaisuudessa 18. toukokuuta 1963 ja sijaitsi tuolloin vielä Madridin laitamilla. Kompleksiin kuului harjoituskentät edustusjoukkueelle ja juniorijoukkueille sekä kuntoilu- ja virkistystilat. Tuolloin seuralla oli jaosto myös muun muassa tennikselle, jonka pelaajat harjoittelivat samoissa tiloissa. Alueella sijaitsi myös vuonna 1966 rakennettu Pabellón Raimundo Saporta, jossa Real Madridin koripallojoukkue pelasi kotiottelunsa 38 vuoden ajan.
Lähestyttäessä 1900-luvun loppua Ciudad Deportivaa ympäröivä alue ei ollut enää Madridin laitamilla, vaan siitä oli tullut kaupungin pohjoisosan tärkeä liikenteen solmukohta. Sijainti Paseo de la Castellanan varrella nosti alueen arvoa entisestään. Real Madridin velkojen kasaantuessa 1990-luvulla alueen uudelleenkaavoittaminen ja -kehittäminen otettiin esille useasti, mutta lopulliset suunnitelmat alkoivat edetä vasta puheenjohtaja Florentino Pérezin kaudella. Vuonna 2000 tehtiin esitys Ciudad Deportivan alueen uudelleenkaavoittamisesta, jonka Madridin kaupunginvaltuusto hyväksyi. Real Madridin ja paikallishallinnon välinen sopimus edellytti, että Real Madrid luovuttaisi osan alueesta kaupungille. Tämän jälkeen sekä Real Madrid ja kaupunki myivät omat osuutensa neljälle yhtiölle, jotka olivat Repsol, Mutua Madrileña, Sacyr Vallehermoso ja OHL. Real Madrid ansaitsi kaupassa noin 450 miljoonaa euroa. Yhtiöt rakentavat alueelle neljä pilvenpiirtäjää, jotka tunnetaan yhteisnimellä Cuatro Torres.
Aiheesta muualla

Ciudad Real Madridin esittely Real Madridin virallisella sivustolla (espanjaksi)
Ciudad Real Madrid Madridin kaupungin matkailusivustolla (Arkistoitu – Internet Archive) (englanniksi)
Ciudad Real Madrid RealMadridFIN.net-sivustolla (Arkistoitu – Internet Archive)
Ciudad Real Madrid Google Maps -palvelussa (englanniksi)
Parque de Valdebebas (englanniksi) (espanjaksi)
Ey

Ey tarkoittaa seuraavia:
Eagle Air (Tansania), IATA-koodi EY, lentoyhtiö
Ernst & Young, EY, yksi "Big Four" tilintarkastus- ja asiantuntijapalveluiden konsultointiyrityksistä
eläinyksikkö, ey, kotieläintilan koon mittayksikkö
Etihad Airways, IATA-koodi EY, lentoyhtiö
Euroopan yhteisöt, EY, Euroopan unionia edeltänyt Euroopan maiden yhteenliittymä
Tadžikistan, siviililentokoneiden kansallisuustunnus EY, valtio tai muu maantieteellinen alue.
Erityisystävä, henkilö, jonka kanssa muodostuu erityisen läheinen ja luottamuksellinen ihmissuhde, auttaa kaikissa elämän vaikeuksissa ja käänteissä
Henkilöt

Ey on seuraavien henkilöiden nimi:
Henri Ey (1900–1977), ranskalainen psykiatri ja psykoanalyytikko
Johanna Ey (1864–1947), saksalainen galleristi
Richard Ey (1923–1990), saksalainen kristillisdemokraattinen poliitikko
Richard Ey (1911–1999), saksalainen sosiaalidemokraattinen poliitikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ey”, voi hakea sivunnimihaulla, laajalla sivunnimihaulla tai tekstihaulla.
Fantasiaelokuva

Fantasiaelokuva on elokuva, jossa on fantasian elementtejä, kuten taikuutta ja muita yliluonnollisia asioita. Myös fantasiamaailmat ovat usein osa fantasiaelokuvaa. Fantasiaelokuvilla on joitain yhteisiä elementtejä tieteiselokuvien ja kauhuelokuvien kanssa.
Exárcheian metroasema

| Exárcheia> Εξάρχεια |
| --- | --- |
 Exárcheian metroaseman rakennustöitä.
 Ateenan metro 
Perustiedot
Metrolinjat:   Linja 4
Sijainti:  37°59′11″N, 23°44′6″E
Paikkakunta:  Ateena, Attika, Kreikka
Exárcheian metroasema (kreik. Εξάρχεια eli Σταθμός Εξάρχεια, Stathmós Exárcheia) on Ateenan metron rakenteilla oleva asema linjalla 4 (oranssi). Se sijaitsee sille nimensä antaneessa Exárcheian kaupunginosassa Ateenan keskustan pohjoispuolella.
Aseman lähellä sijaitsevat muun muassa Ateenan kansallinen teknillinen korkeakoulu ja Kansallinen arkeologinen museo. Seuraava asema koilliseen on Alexándras ja etelään Akadimía.
Aiheesta muualla

Kuvia tai muita tiedostoja aiheesta Exárcheian metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Extreme Ops

| Extreme Ops |
| --- | --- |

Ohjaaja:  Christian Duguay
Käsikirjoittaja:  Michael Zaidan
Tuottaja:  Moshe Diamant
Säveltäjä:  Normand Corbeil
Kuvaaja:  Hannes Hubach
Pääosat:   Devon Sawa  Bridgette Wilson-Sampras  Rupert Graves  Rufus Sewell 
Valmistustiedot
Valmistusmaa:  Yhdistynyt kuningaskunta Saksa, Luxemburg
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  2002
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Extreme Ops (Extreme Ops) on vuonna 2002 ensi-iltansa saanut Christian Duguayin ohjaama elokuva mainoskuvausryhmästä, joka Alpeilla osuu serbialaisten sotarikollisten piilopaikkaan.[lähde? ]
Rooleissa

| 0 | 1 | 2 |
| --- | --- | --- |
|  Devon Sawa  | … |  Will   |
|  Rupert Graves  | … |  Jeffrey   |
|  Bridgette Wilson  | … |  Chloe   |
|  Rufus Sewell  | … |  Ian   |
|  Heino Ferch  | … |  Mark  |
Vastaanotto

| 0 | 1 | 2 |
| --- | --- | --- |
Common Sense Media Nell Minow:
Exän jäljillä

| Exän jäljillä> The Bounty Hunter |
| --- | --- |

Ohjaaja:  Andy Tennant
Käsikirjoittaja:  Sarah Thorp
Tuottaja:  Neal H. Moritz
Säveltäjä:  George Fenton
Kuvaaja:  Oliver Bokelberg
Leikkaaja:  Troy Takaki
Pukusuunnittelija:  Sophie de Rakoff
Pääosat:   Jennifer Aniston  Gerard Butler 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Sony Pictures Releasing
Ensi-ilta:   19. maaliskuuta 2010  26. maaliskuuta 2010
Kesto:  110 minuuttia
Alkuperäiskieli:  englanti
Budjetti:  40 000 000 $
Tuotto:  136 333 522 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Exän jäljillä (engl. The Bounty Hunter) on yhdysvaltalainen romanttinen toimintakomedia, jonka pääosissa esiintyvät Jennifer Aniston ja Gerard Butler. Elokuvan ohjasi Andy Tennant vuonna 2010.
Rooleissa

| 0 | 1 | 2 |
| --- | --- | --- |
|  Jennifer Aniston  | … |  Nicole Hurley   |
|  Gerard Butler  | … |  Milo Boyd   |
|  Christine Baranski  | … |  Kitty Hurley   |
|  Jason Sudeikis  | … |  Stewart   |
|  Jeff Garlin  | … |  Sid   |
Erityishakkuu

Erityishakkuu on metsälain kuudennen pykälän mukainen metsänhakkuutapa, jossa poiketaan kasvatushakkuussa ja uudistushakkuussa käytetyistä hakkuutavoista erityiskohteissa metsän monimuotoisuuden säilyttämisen, maisemallisten syiden tai metsän monikäytön takia.
Vaikuttavia tekijöitä

Metsälain tarkoittamilla monimuotoisuudella, maisemalla tai metsän monikäytöllä on oltava erityistä merkitystä hakkukohteessa.
Monimuotoisuuden merkitys voi olla erikoisten kasvi- tai eläinlajien esiintymispaikkojen aiheuttamaa. Maisemalliset syyt voivat olla mm. asutuksen läheisyys, harju tai muu maisemallisesti korkea paikka tai vesistön äärellä oleva rantametsä. Metsän monikäytön merkitys voi johtua ulkoilu- tai virkistyskäytöstä, marjojen poiminnasta, riistan esiintymisestä tai alueen erityisestä talouskäytöstä kuten jäkälän keruusta. Muita merkittäviä seikkoja voivat olla kulttuurihistorialliset syyt tai esimerkiksi, että puusto antaa suojaa tuulta tai melua vastaan.
Metsänkäyttöilmoitus

Erityishakkuusta on tehtävä metsänkäyttöilmoitus metsäkeskukselle vähintään kaksi viikkoa ja enintään kaksi vuotta ennen hakkuun aloittamista. Ilmoituksessa on selvitettävä kohteen erityisluonne ja hakkuun tarkoitus.
Hakkuutapoja

Erityiskohteen hakkuussa voidaan poiketa kasvatus- ja uudistus- eli päätehakkuun menettelyistä esimerkiksi seuraavasti.
Yksittäisiä puita tai metsikön kaikki puut kaadetaan valoisuuden lisäämiseksi, vaikka puusto ei täytä uudistushakkuun edellytyksiä.
Kasvatettava puusto valitaan erityistarkoituksen perusteella muistakin kuin taloudellisesti tärkeistä puulajeista.
Metsäpeitteen eheys tai varjoisuus säilytetään jättämällä avohakkuu tai muu maisemaa muuttava hakkuutapa tekemättä.
Puuston rakennetta monipuolistetaan monimuotoisuuden tai maisemallisten tai virkistysarvojen takia.
Erityisen eläin- tai kasvilajin takia säilytetään eheä metsäpeite, metsän puulajikoostumus tai valoisuus, tai edistetään metsän luonnontilaisuutta.
Hakkuu tehdään normaalia kasvatushakkuuta voimakkaampana, niin että avataan maisemanäkymä tai suositaan harjun tai tietyn perinneympäristön erikoista lajistoa.
Aiheesta muualla

Metsä vastaa: Erityiskohteen hakkuu
Espanjan kielen aakkoset

Espanjan kielen aakkoset sekä suurina että pieninä
Espanjaa kirjoitetaan latinalaisin aakkosin, ja aakkosistoon kuuluu 27 kirjainta.
| Isot kirjaimet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | D | E | F | G | H | I | J | K | L | M | N | Ñ | O | P | Q | R | S | T | U | V | W | X | Y | Z |
Pienet kirjaimet
| a | b | c | d | e | f | g | h | i | j | k | l | m | n | ñ | o | p | q | r | s | t | u | v | w | x | y | z |
Historia

Espanjaa kirjoitettiin ensimmäisen kerran 1000-luvulla ja vanhin espanjaksi tunnistettava kirjoitus on Glosas Emilianenses.
1100-luvulta alkaen myös lakeja alettiin kirjoittaa espanjaksi, ja espanjankielinen kirjallisuus alkoi kehittymään kuningas Alfonso X:n valtakaudella. Kuningas oli itsekin runoilija ja alkoi myös kirjoittaa tietosanakirjan tapaista Las Partidas -kirjaa, johon kuului mm. kroniikoita, lakeja, reseptejä, metsästyskäytäntöjä ja erilaisten pelien sääntöjä. Ensimmäisen espanjan kielen kieliopin julkaisi Antonio de Nebrija.
Välimerkit

Monista muista kielistä poiketen espanjassa käytetään kysymys- ja huutomerkkejä hieman eri tavalla. Kysymyksen tai huudahduksen aloittaa sama merkki kuin sen lopussakin, mutta se on alussa käännetty ylösalaisin. Kysymystä tai huudahdusta alustava lauseen osa jää näiden merkkien ulkopuolelle. Ylösalaisin käännettyjä merkkejä voi myös yhdistellä keskenään, mikäli esim. kysymys huudetaan ääneen.
Espanjan kansalliskirjasto
Kuvia

Espanjan kansalliskirjasto sijaitsee Madridissa Colónin aukion (Plaza de Colón) laidalla.
Kansalliskirjaston sisäänkäynnin puoleista julkisivua.
Näkymä Espanjan kansalliskirjaston museosta.
Kansalliskirjaston arkistorakennukset Alcalá de Henaresissa.
Aiheesta muualla

Kuvia tai muita tiedostoja aiheesta Espanjan kansalliskirjasto Wikimedia Commonsissa
Exómvourgo (kunnallisyksikkö)

| Exómvourgo Εξώμβουργο |
| --- | --- |
 Kunnallisyksikön sijainti
 Exómvourgo
 Koordinaatit: 37°36′N, 25°8′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Tínos
Kunta:  Tínos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  700102
Väkiluku (2011):  2 403
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Exómvourgo (kreik. Εξώμβουργο; virallisesti Δημοτική Ενότητα Εξωμβούργου, Dimotikí Enótita Exomvourgou) on yksi Tínoksen kunnan kunnallisyksiköistä ja entinen itsenäinen Kreikan kunta. Se sijaitsee Tínoksen saarella, Tínoksen alueyksikössä Etelä-Egean saarten alueella. Kunnallisyksikön väkiluku on 2 403 (vuonna 2011).
Exómvourgo käsittää suurimman osan Tínoksen saaresta lukuun ottamatta sen kaakkois- ja luoteispäitä. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tínoksen kuntaan yhdessä Pánormoksen kanssa, jolloin se muuttui uuden kunnan kunnallisyksiköksi. Kunnallisyksikkö on saanut nimensä sen alueella sijaitsevasta Exómvourgo-vuoresta.
Kunnallisyksikön osat

Exómvourgon kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agápi | Agápi | 91 |
| Agápi | Sklavochóri | 0 |
| Falatádos | Falatádos | 226 |
| Falatádos | Koumáros | 49 |
| Falatádos | Vólax | 53 |
| Kalloní | Aetofoléa | 40 |
| Kalloní | Kalloní | 201 |
| Kalloní | Káto Kleísma | 57 |
| Kámpos | Ágios Romanós | 29 |
| Kámpos | Fsínos | 4 |
| Kámpos | Kámpos | 71 |
| Kámpos | Loutrá | 24 |
| Kámpos | Smardáki | 51 |
| Kámpos | Tarampádos | 24 |
| Kámpos | Vourní | 2 |
| Kámpos | Xinára | 17 |
| Kardianí | Kardianí | 73 |
| Kardianí | Órmos Kardianís | 14 |
| Kómi | Drakonísi (saari) | 0 |
| Kómi | Kolympíthra | 9 |
| Kómi | Kómi | 188 |
| Kómi | Krókos | 25 |
| Kómi | Perástra | 21 |
| Kómi | Skaládos | 75 |
| Ktikádos | Ágios Márkos | 38 |
| Ktikádos | Chatzirádos | 25 |
| Ktikádos | Kiónia | 146 |
| Ktikádos | Ktikádos | 74 |
| Ktikádos | Sperádos | 20 |
| Ktikádos | Tripótamos | 83 |
| Stení | Kéchros | 49 |
| Stení | Liváda | 3 |
| Stení | Mési | 38 |
| Stení | Myrsíni | 99 |
| Stení | Potamiá | 33 |
| Stení | Stení | 295 |
| Stení | Tzádos | 10 |
| Ystérnia | Órmos Ysterníon | 47 |
| Ystérnia | Ystérnia | 99 |
Yhteensä: 2 403
Elämäsi suloisin virhe

| Elämäsi suloisin virhe Heli Kajo |
| --- | --- | --- |

Studioalbumin tiedot
 Äänitetty : 2010–2012
 Julkaistu: 23. toukokuuta 2012
 Formaatti: CD, digitaalinen
 Tuottaja(t): Janne Oinas
 Tyylilaji: pop
 Kesto: 35.05
 Levy-yhtiö: Warner Music Finland
 Levymerkki: WEA
Listasijoitukset
  Suomen virallinen lista: 4.
muut julkaisut
|   | Elämäsi suloisin virhe 2012 |   |
Singlet albumilta Elämäsi suloisin virhe
 ”Annankadun kulmassa” Julkaistu: 15. maaliskuuta 2010  ”Jos mä kuolen nuorena” Julkaistu: 26. maaliskuuta 2012  ”Elämäsi suloisin virhe” Julkaistu: 21. toukokuuta 2012
Elämäsi suloisin virhe on Heli Kajon 23. toukokuuta 2012 julkaistu esikoisalbumi. Albumi valittiin YleX:n viikon albumiksi viikolla 21. Albumi sijoittui sen ensimmäisellä listaviikollaan Suomen virallisen albumilistan neljännelle sijalle.
Kajon saatua levytyssopimuksen Suomen vuoden 2010 Euroviisukarsintojen jälkeen albumin tuottajaksi pestattiin Sipe Santapukki. Myöhemmin albumin tuottajaksi kuitenkin vaihtui Janne Oinas. Albumin teon viimeisimpiä vaiheita seurattiin myös Iholla-televisiosarjassa, jossa Heli Kajo oli yksi sarjan kuudesta ensimmäisen tuotantokauden naisesta.
Albumin ensimmäinen single ”Annankadun kulmassa” julkaistiin jo maaliskuussa 2010, kun Kajo kilpaili sillä Suomen euroviisukarsinnoissa. Seuraava single, ”Jos mä kuolen nuorena”, julkaistiin maaliskuussa 2012 ja siitä on julkaistu Matti Ahopellon ohjaama musiikkivideo. Albumin julkaisuviikolla julkaistiin singlenä albumin nimikkoraita ”Elämäsi suloisin virhe”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Elämäsi suloisin virhe | Heli Kajo, Tapio Viitasaari, Leri Leskinen | 3.29 |  |  |  |  |  |  |
| 2. | Jos mä oisin tyttö | Kajo | 3.21 |  |  |  |  |  |  |
| 3. | Annankadun kulmassa | Kajo | 2.59 |  |  |  |  |  |  |
| 4. | Barcelona | Kajo | 3.48 |  |  |  |  |  |  |
| 5. | Poikajumala | Kajo | 3.36 |  |  |  |  |  |  |
| 6. | Jos mä kuolen nuorena | Kajo | 3.41 |  |  |  |  |  |  |
| 7. | Kiina | Kajo | 3.45 |  |  |  |  |  |  |
| 8. | Thelma & Louise | Kajo, Viitasaari | 4.07 |  |  |  |  |  |  |
| 9. | Sosiaalista toimintaa | Kajo | 3.16 |  |  |  |  |  |  |
| 10. | Virheellinen suloinen elämä | Kajo, Viitasaari | 3.08 |  |  |  |  |  |  |
Arvostelut

Desibeli.net:
Rytmi:
Soundi:
Fiorano Circuit

| Fiorano Circuit |
| --- | --- |

Sijainti:  Maranello, Italia
Radan pituus:  2,97 km
Mutkia:  14
Rataennätys:  0.55,999 (Michael Schumacher, Ferrari F2004, 2004)
Fiorano Circuit on moottorirata Maranellossa, Italiassa. Se on Ferrarin omistama yksityinen testirata. 1972 valmistuneella radalla F1 -auton huippunopeudet ovat noin 290 km/h ja keskinopeus 160 km/h. Rata muistuttaa monia Euroopan kilparatoja.